2022-23 में एक लाख करोड़ रुपए से भी अधिक आयकर किया जमा
Income Tax Collection Details - वरिष्ठ नागरिकों ने वित्त वर्ष 2022-23 में एक लाख करोड़ रुपए से भी अधिक आयकर भरा है। यह पिछली बार से 35.5% ज्यादा है।
वरिष्ठ नागरिकों ने वित्त वर्ष 2022-23 में एक लाख करोड़ रुपए से भी अधिक आयकर भरा है। यह पिछली बार से 35.5% ज्यादा है। 2021-22 में वरिष्ठ नागरिकों के टैक्स कलेक्शन में 5% की ही बढ़ोतरी हुई थी। 2019-20 यानी कोरोना के पहले के साल से तुलना करें तो इस बार वरिष्ठ नागरिकों का इनकम टैक्स कलेक्शन में योगदान 61% से ज्यादा है। 2022-23 में इनकम टैक्स कलेक्शन अनुमान से 17% ज्यादा रहा। 16.61 लाख करोड़ के इनकम टैक्स कलेक्शन में 24% हिस्सा व्यक्तिगत करदाताओं का रहा।
FD का रिटर्न कम रहने से शेयर बाजार और म्यूचुअल फंड में लगाया पैसा
नांजिया एंडरसन के अरविंद श्रीनिवासन कहते हैं कि डिविडेंड टैक्स में 2020 के बाद बदलाव से भी कई निवेशकों को इस साल टैक्स देने पड़े। पिछले सालों में FD पर रिटर्न बेहद कम रहा। इसलिए वरिष्ठ नागरिकों ने बैंकों से पैसा निकालकर उसे शेयर बाजार और म्यूचुअल फंड में लगाया।
यह पैसा तब लगाया गया, जब कोविड-19 के कारण शेयरों का मूल्य बहुत कम था। बाद में शेयर बाजार में भारी तेजी आई। ऊंचे दामों पर मुनाफा वसूली करने वाले निवेशकों ने कैपिटल गैन टैक्स जमा कराया। इसका असर भी टैक्स कलेक्शन में देखने को मिला। वित्त वर्ष 2022-23 के दौरान टैक्सपेयर सीनियर सिटीजन की संख्या भी 18.6% बढ़कर 73.1 लाख से 86.71 लाख हो गई।
वजह: पेंशन का मोटा एरियर और टैक्स नियमों में बदलाव
वन रैंक-वन पेंशन के तहत सेवानिवृत्त सैनिकों को करीब 57 हजार करोड़ रुपए एरियर मिला। कैपिटल गेन व डिविडेंड टैक्स में बढ़ोतरी और शेयर बाजार में तेजी भी बड़े कारण रहे।
1 अप्रैल से मिला नया टैक्स रिजीम
​​​​​इनकम टैक्सपेयर्स को नया टैक्स रिजीम मिला है। नया टैक्स सिस्टम चुनने वालों के लिए रिबेट की लिमिट 7 लाख रुपए कर दी गई है। पहले ये 5 लाख रुपए थी। बजट में सैलरीड क्लास को एक और राहत दी गई है। नए टैक्स सिस्टम में 50,000 रुपए का स्टैंडर्ड डिडक्शन भी शामिल कर लिया गया है। यानी 7.5 लाख रुपए तक की सैलरी पर कोई टैक्स नहीं लगेगा। पुराने टैक्स रिजीम में टैक्स की दरें पहले की तरह ही रहेंगी। पूरी खबर पढ़ने के लिए यहां क्लिक करें
